7 Ge o kgopela ngwanabo rena gore a dire selo se itšego, mo hlalosetše bohlokwa bja go dira seo o diriša Beibele. Ge o dira bjalo, o mo ruta go dira dilo ka baka la melao ya motheo ya Beibele, e sego go fo phetha molao. Ka mohlala, ge o kgopela ngwanabo rena yo a itšego gore ka mehla a hlwekiše mojakong wa Holo ya Mmušo le go tloša dilo tšeo di ka gobatšago batho, o ka mmalela Tito 2:10. Mo hlalosetše kamoo mošomo wa gagwe o tlago go dira gore batho ba arabele gabotse molaetšeng wa Mmušo. Le gona botša morutwana gore a nagane ka batšofadi ba phuthegong ya gabo lena le kamoo go dira mošomo woo go tlago go ba hola ka gona. Poledišano ya mohuta wo e nea morutwana tlwaetšo yeo e tlago go mo thuša go nagana kudu ka go thuša batho go e na le go fo phetha molao. Ge a bona kamoo bana babo rena le dikgaetšedi ba holwago ke mošomo wa gagwe, o tla thabišwa ke gore o hlankela ba bangwe.